آمریکا هاواچیلیق و اوزای آژانسینین (ناسا) آیا دؤنوش پروژه‌سی اس‌ال‌اس-اوریون اوزای گمیسی "آرتئمیس ۱" آتیلدی.
ناسانین یونان آی تانریچاسی "آرتئمیس"ین آدی وئریلن کشف وظیفه‌سی چرچیوه‌سینده ان بؤیوک راکتینین فلوریدا ایالتینین کاناورال بورنون‌دا یئرلشه‌ن کندی اوزای مرکزیندن اوزایا آتیلدیغی بیلدیریلدی.
ناسانین ۲۷ سپتامبردا آیا آتماغی پلانلاشدیردیغی یئنی راکتین قالخیشینین، فلوریدانی تهدید ائد‌ن نیکول قاسیرغاسی سببین ایله بیر داها ائرته‌لنمه‌سینه قرار وئریلمیشدی.
کندی اوزای مرکزیندن حیاتا گئچیریله‌جک آیا دؤنوش پروژه‌سی (آرتئمیس ۱ گؤره‌وی) چرچیوه‌سینده ۲۷ سپتامبردا پلانلاشدیریلان اوچوش سیناغی فلوریدایا یاخینلاشان ایان قاسیرغاسی سببی ایله اوچونجو دفعه لغو ائدیلمیشدی.
ناسا ۲۶ سپتامبردا آرتئمیس اوچون ایستیفاده ائدیله‌ن اوزای گمیسینی و آتما سکوسونداکی راکتی قاسیرغا سببی ایله ایچری آلاجاغینی آچیقلامیشدی.
سؤزوگئدن اوچوش، بوندان اؤنجه ده یاناجاق مخزنینده‌کی سیزما ندنی ایله ایکی دفعه لغو ائدیلمیشدی.
ناسانین درین اوزای کشف سیستملرینین ایلک اوچوش تستینی گئرچکلشدیره‌جک "آرتئمیس I" اوچوشونون باشاریلی اولماسی دوروموندا، ناسا آسترونوتلاری ۲۰۲۴ده آیین اطرافیندا اوچابیلیر حالا گله‌جک و ۲۰۲۵ده ایسه آیا ائنه‌بیله‌جک.
